Indtil 9 måneders alderen bør alt mælken i barnets kost være modermælk eller modermælkserstatning. Fra 9-12 måneders alderen kan barnet få mad tilberedt med eller tilsat komælk - dog maks. 1 dl om dagen. Fra 1-3 år øges den anbefalede mælkemængde til 3,5-5 dl (½ liter) om dagen. Fra 1 til 2 år skal mælken være letmælk og fra 2 år anbefales skummetmælk, minimælk eller kærnemælk. På denne måde stemmer mælketypen overens med den energimængde, barnet skal have. Udover mælk bør barnet drikke vand.